text: Hip-hop for helbredet
  20 oktober 2010 kl. 08.53
  Og stand-up for sikkerheden og rap om risiko.
  Det drejer sig om arbejdsmiljø, når stand-upper Mads Brynnum og rapperne Fantomet og Pede B optræder for eleverne på EUC Vest i Esbjerg næste onsdag.
  Det bliver hip hop for helbredet, standup for sikkerheden og rap om risiko, når årets europæiske arbejdsmiljøuge bliver markeret.
  - Det er farligt at være ung og nyansat på arbejdsmarkedet. De 18 til 24-årige har dobbelt så stor risiko for at komme til skade på jobbet som alle andre aldersgrupper. Derfor prøver vi nu på en lidt utraditionel måde at forberede de unge på arbejdslivet, siger Ernst Aaskov, formand for LO Esbjerg, Billund og Vejen. 
  LO Esbjerg, Billund og Vejen, Arbejdstilsynet, Arbejdsmiljørådet og det Europæiske Arbejdsmiljøagentur, DA og LO Danmark står sammen bag det danske initiativ i arbejdsmiljøugen. 
  Temaet for arbejdsmiljøugen er vedligeholdelse af maskiner, værkstøjer, uddannelse og - ikke mindst -  gode vaner.
  